Ants Piip

Ants Piip (28. helmikuuta 1884 Tuhalaane (Viljandin maakunta) – 1. lokakuuta 1942 Permin alue, Neuvostoliitto) oli virolainen poliitikko. Hän oli lokakuusta 1920 alkaen pääministeri ja saman vuoden joulukuusta uuden perustuslain mukainen riigivanem aina seuraavan vuoden tammikuuhun.

Piip oli koulutukseltaan opettaja ja opiskeli Viron lisäksi Pietarin yliopistossa. Vuodesta 1919 hän toimi kansainvälisen oikeuden professorina Tarton yliopistossa. Hän ehti myös toimia lehtimiehenä, ja oli 1906–1907 kuressarelaisen lehden toimittaja, 1923 Vaba maa -lehden päätoimittaja. Hän toimi diplomaattina ja oli maansa edustajana Pietarissa ja Lontoossa, ja osallistui Pariisin ja Tarton rauhaneuvotteluihin. Pääministerinä Piip oli 25. lokakuuta 1920 – 25. tammikuuta 1921. Myöhemmin hän toimi useasti Viron ulkoministerinä.

NKVD vangitsi Piipin 1.7.1941 ja hänet vietiin Neuvostoliittoon. Piip kuoli vankeudessa Permin alueella olleella työleirillä.

Lähteet  

Viron riigivanemit
Viron pääministerit
Viron puolustusministerit
Viron ulkoministerit
Riigikogun jäsenet
Tarton yliopiston professorit
Virolaiset professorit
Virolaiset juristit
Stalinin vainoissa kuolleet
Vuonna 1884 syntyneet
Vuonna 1942 kuolleet